CELEX: 62019TN0032
Language: lt
Date: 2019-01-17 00:00:00
Title: Byla T-32/19: 2019 m. sausio 17 d. pareikštas ieškinys byloje Harrington Padrón / Taryba

18.3.2019   
            
            
               LT
            
            
               Europos Sąjungos oficialusis leidinys
            
            
               C 103/50
            
         
      2019 m. sausio 17 d. pareikštas ieškinys byloje Harrington Padrón / Taryba
      
      (Byla T-32/19)
      (2019/C 103/66)
      Proceso kalba: anglų
      
         Šalys
      
      
         Ieškovė: Katherine Nayarith Harrington Padrón (Karakasas, Venesuela), atstovaujama advokatų L. Giuliano ir F. Di Gianni
      
         Atsakovė: Europos Sąjungos Taryba
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. lapkričio 6 d. Tarybos sprendimą (BUSP) 2018/1656 (1) ir 2018 m. lapkričio 6 d. Tarybos įgyvendinimo reglamentą (ES) 2018/1653 (2), kiek jų nuostatos susijusios su ieškove, ir
               
            
                  —
               
               
                  priteisti iš Tarybos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi vieninteliu pagrindu, grindžiamu tuo, kad Taryba padarė akivaizdžią vertinimo klaidą, kai nusprendė, kad jos pavardė turi būti palikta sąrašuose, išdėstytuose 2017 m. lapkričio 13 d. Tarybos sprendimo (BUSP) 2017/2074 (3) I priede ir 2017 m. lapkričio 13 d. Tarybos reglamento (ES) 2017/2063 (4) IV priede, nepaisant aplinkybės, kad ji nebėra Generalinio prokuroro pavaduotoja ir nėra susijusi su Venesuelos valdžios institucijomis.
      
         (1)  2018 m. lapkričio 6 d. Tarybos sprendimas (BUSP) 2018/1656, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 276, 2018 11 7, p. 10).
      
         (2)  2018 m. lapkričio 6 d. Tarybos įgyvendinimo reglamentas (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 276, 2018 11 7, p. 1).
      
         (3)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).
      
         (4)  2017 m. lapkričio 13 d. Tarybos reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 21).